Λεωνίδας Κυβελίδης

Ο **Λεωνίδας Κυβελίδης** (Ζαμπούλ, 8 Φεβρουαρίου 1986) είναι Έλληνας βετεράνος ποδοσφαιριστής και νυν προπονητής ποδοσφαίρου. 

Κατά τη διάρκεια της πολυετούς ποδοσφαιρικής του καριέρας αγωνίστηκε ως κεντρικός επιθετικός σε Πιερικό, Αιγάλεω, Χαϊδάρι, Παναχαϊκή, Δόξα Δράμας, Πανθρακικό, Κέρκυρα, ΠΑΣ Γιάννινα, Απόλλων Σμύρνης, Άρη Θεσσαλονίκης, Απόλλων Πόντου, Α.Ε. Καραϊσκάκη, Α.Π.Σ. Πάτραι και Α.Ο Κυπαρισσίας.

## Ποδοσφαιρική καριέρα
Ο Λεωνίδας Κυβελίδης αν και γεννήθηκε στο Καζακστάν, εγκαταστάθηκε σε νεαρή ηλικία στην Κατερίνη, όπου και πρωτόπαιξε ποδόσφαιρο στη Μ.Α.Ε. Ποντίων Κατερίνης. Το πλούσιο ταλέντο του, τον έχρισε διεθνής με την εθνική ομάδα Παίδων αλλά ταυτόχρονα προσέλκυσε και τα βλέμματα της γαλλικής Στρασμπούρ, η οποία και τον ενέταξε στις ακαδημίες της, για τρία χρόνια. 

Τη σεζόν 2004–05, σε ηλικία πλέον 18 ετών επέστρεψε στην Ελλάδα, για λογαριασμό του Πιερικού, πρωταγωνιστώντας στην επιστροφή της ομάδας στη Γ’ Εθνική. Με τη φανέλα του Πιερικού πρόλαβε να καταγράψει 14 συμμετοχές και 3 γκολ στο πρώτο μισό της σεζόν 2004–05 προτού αποκτηθεί το Γενάρη του 2006 από το Αιγάλεω. 

Στις 15 Απριλίου 2006 πραγματοποίησε το ντεμπούτο του στην Α΄ Εθνική, στον αγώνα Αιγάλεω-Ιωνικός. 

Τη σεζόν 2006–07 αγωνίστηκε μόνο σε ένα ματς με τη φανέλα του Αιγάλεω και στη συνέχεια παραχωρήθηκε για ένα χρόνο στο Χαϊδάρι με τη φανέλα του οποίου αγωνίστηκε στο πρωτάθλημα της Β΄ Εθνικής. Στις 31 Δεκεμβρίου 2007 επέστρεψε ξανά και ξανά στο Αιγάλεω όπου και αγωνίστηκε μέχρι το καλοκαίρι του 2009.

Στη συνέχεια «μετακόμισε», για δυόμισι χρόνια, στην Παναχαϊκή, πραγματοποιώντας εξαιρετικές εμφανίσεις. Μάλιστα τη σεζόν 2009–10, με 24 γκολ, αναδείχτηκε πρώτος σκόρερ όλων των εθνικών κατηγοριών.

Οι 65 συμμετοχές που κατέγραψε καθώς και τα 33 γκολ που σημείωσε κατά τη θητεία του στην Πάτρα αποτέλεσαν το «διαβατήριο» για να πάρει μεταγραφή (τον Ιανουάριο του 2012) στη Δόξα Δράμας και να αγωνισθεί ξανά στην Α΄ Εθνική.

Μετά από 17 συμμετοχές και 4 τέρματα αποχαιρέτησε τη Δόξα Δράμας (η οποία στο μεταξύ είχε υποβιβασθεί) και «μετακόμισε» στον Πανθρακικό, με τον οποίο αγωνίστηκε ξανά στη Super League κατά τη σεζόν 2012–13.

Επόμενοι σταθμοί της καριέρας του υπήρξαν η Κέρκυρα (β΄ εξάμηνο σεζόν 2012–13), ο ΠΑΣ Γιάννινα , ο Απόλλων Σμύρνης , η Παναχαϊκή 

Στις 29 Σεπτεμβρίου 2015 ο Λεωνίδας Κυβελίδης έλυσε το συμβόλαιο του με την Παναχαϊκή και υπέγραψε συμβόλαιο διετούς διάρκειας με τον Άρη Θεσσαλονίκης. 

Στον Άρη κατέγραψε 25 συνολικά συμμετοχές, όλες στο πρωτάθλημα της Γ΄ Εθνικής. Πραγματοποίησε το ντεμπούτο του με την κίτρινη φανέλα στις 14 Οκτωβριου 2015, στον νικηφόρο (με 3-1) εντός έδρας αγώνα της ομάδας του με τον Ηρακλή Αμπελοκήπων. 

Το καλοκαίρι του 2016, αν και η ομάδα πέτυχε τους στόχους της, δεν ανανέωσε το συμβόλαιο του Κυβελίδη.  

Στις 2 Αυγούστου 2016, ο Κυβελίδης υπέγραψε στον Απόλλων Πόντου Η θητεία του στην Καλαμαριά διήρκησε τρεις γεμάτες αγωνιστικές σεζόν. Τη σεζόν 2016–17 η ομάδα κατέκτησε την 1η θέση και μαζί την άνοδο στη Β΄ Εθνική ενώ ο Κυβελίδης αγωνίστηκε σε 25 αγώνες πρωταθλήματος και σκόραρε 13 τέρματα. Τη σεζόν 2017–18 ο Απόλλων Πόντου τερμάτισε στην 7η θέση του βαθμολογικού πίνακα ενώ ο Κυβελίδης αγωνίστηκε σε 19 αγώνες πρωταθλήματος και σκόραρε 2 τέρματα. Τέλος, τη σεζόν 2018–19 ο Απόλλων Πόντου τερμάτισε πάλι στην 7η θέση του βαθμολογικού πίνακα ενώ ο Κυβελίδης αγωνίστηκε σε 28 αγώνες πρωταθλήματος και σκόραρε 7 τέρματα.

Τη σεζόν 2019–20 ο Κυβελίδης έγινε κάτοικος Άρτας και με τη φανέλα της Αθλητικής Ένωσης Καραϊσκάκης έλαβε μέρος σε 19 ματς πρωταθλήματος και σκόραρε 7 τέρματα. 

Η Πανδημία COVID-19, ανάγκασε την ομάδα της Άρτας να επαναξιολογήσει τις αγωνιστικές προτεραιότητές της και έτσι το καλοκαίρι του 2020 αποδέσμευσε τους πιο έμπειρους παίκτες της, μεταξύ των οποίων και ο Κυβελίδης.

O Πιερικός εκμεταλλεύτηκε την ευκαιρία και ενέταξε τον Κυβελίδη στο ρόστερ του για τη σεζόν 2020–21. 

Την επόμενη σεζόν (2021–22), επέστρεψε στην Παναχαϊκή και αγωνίστηκε με τα χρώματά της στη Γ΄ Εθνική. To καλοκαίρι του 2022, ο Κυβελίδης ανακοίνωσε την απόσυρσή του από την ενεργό δράση και ανέλαβε το πόστο του αθλητικού διευθυντή στην Παναχαϊκή.

Ωστόσο, τον Οκτώβρη του 2022, συμφώνησε να ενανέλθει στους αγωνιστικούς χώρους και να αγωνισθεί με τη φανέλα του Α.Π.Σ. Πάτραι 

Το Γενάρη του 2023, έλυσε το συμβόλαιό του με τoν Α.Π.Σ. Πάτραι και συμφώνησε να συνεχίσει στον Α.Ο. Κυπαρισσίας στο Α΄ Τοπικό Μεσσηνίας. 

Το καλοκαίρι του 2023 ο Κυβελίδης ολοκλήρωσε οριστικά την ποδοσφαιρική του καριέρα.

## Προπονητική καριέρα
Από τον Οκτώβρη του 2023 μέχρι τον Ιούλιο του 2025 διετέλεσε προπονητής του Εθνικού Πατρών. Από τον Ιούλιο του 2025 μέχρι τον Νοέμβριο του ίδιου έτους διετέλεσε προπονητής της Παναχαϊκής.

## Παραπομπές


## Εξωτερικές Πηγές
* Προφίλ Λεωνίδα Κυβελίδη στο transfermarkt.com

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Πιερικού
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Α.Ο. Χαϊδαρίου
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Α.Ε. Καραϊσκάκης
Κατηγορία:Ποδοσφαιριστές Α.Π.Σ. Πάτραι
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Παναχαϊκής